CELEX: 62008CJ0455
Language: et
Date: 2009-12-23 00:00:00
Title: Euroopa Kohtu otsus (teine koda), 23. detsember 2009.#Euroopa Komisjon versus Iirimaa.#Liikmesriigi kohustuste rikkumine - Direktiivid 89/665/EMÜ ja 92/13/EMÜ - Asjade ja ehitustööde riigihanked - Riigihankelepingu sõlmimise otsuse vaidlustamise menetlus - Tõhusa läbivaatamise tagamine - Minimaalne tähtaeg, mida tuleb järgida tagasilükatud pakkumise esitanud pakkujatele riigihankelepingu sõlmimise otsuse teatavakstegemise ja vastava riigihankelepingu sõlmimise vahel.#Kohtuasi C-455/08.

Euroopa Kohtu (teine koda) 23. detsembri 2009. aasta otsus – komisjon vs. Iirimaa
      (kohtuasi C‑455/08)
      Liikmesriigi kohustuste rikkumine – Direktiivid 89/665/EMÜ ja 92/13/EMÜ – Asjade ja ehitustööde riigihanked – Riigihankelepingu sõlmimise otsuse vaidlustamise menetlus – Tõhusa läbivaatamise tagamine – Minimaalne tähtaeg, mida tuleb järgida tagasilükatud pakkumise esitanud pakkujatele riigihankelepingu sõlmimise otsuse teatavakstegemise
         ja vastava riigihankelepingu sõlmimise vahel
      
      1.                     Õigusaktide ühtlustamine – Asjade ja ehitustööde riigihankelepingute ning veevarustus-, energeetika-, transpordi- ja telekommunikatsioonisektori
            riigihankelepingute sõlmimise vaidlustamise menetlused – Direktiivid 89/665 ja 92/13 – Liikmesriikide kohustus kehtestada
            riigihankelepingute sõlmimise otsuste läbivaatamise menetlus (nõukogu direktiiv 89/665 (muudetud direktiiviga 92/50), artikli 1
            lõige 1 ja artikli 2 lõige 1 ning direktiiv 92/13, artikli 1 lõige 1 ja artikli 2 lõige 1) (vt punktid 26–29, 42)
      2.                     Liikmesriigid – Kohustused – Kohustuste rikkumine – Ühenduse õigusega vastuolus olevate siseriiklike õigusnormide jõusse jätmine
            (vt punkt 38)
      3.                     Eelotsuse küsimused – Tõlgendamine – Tõlgendatavate kohtuotsuste ajaline mõju – Tagasiulatuv jõud (EÜ artikkel 234) (vt punkt 39)
      Ese
      
         
               Liikmesriigi kohustuste rikkumine – Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute
                  sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33; ELT eriväljaanne 06/01,
                  lk 246) artikli 1 lõike 1 ja artikli 2 lõike 1 rikkumine – Nõukogu 25. veebruari 1992. aasta direktiivi 92/13/EMÜ veevarustus-,
                  energeetika-, transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade
                  kohaldamisega seotud õigusnormide kooskõlastamise kohta (EÜT L 76, lk 14; ELT eriväljaanne 06/01, lk 315) artikli 1 lõike 1
                  ja artikli 2 lõike 1 rikkumine – Kohustus näha siseriiklikus õiguses ette tõhus ja kiire kaebemenetlus, mis võimaldab tagasilükatud
                  pakkumuse esitanud pakkujal taotleda riigihankelepingu sõlmimise otsuse tühistamist – Kaebuse esitamise tähtaeg.
               
            Resolutsioon
      
         
                  1.
               
               
                  
               
               
                  	2006. aasta Statutory Instrumenti nr 329 artikliga 49 ja 2007. aasta Statutory Instrumenti nr 50 artikliga 51 on Iirimaa määratlenud
                     eeskirjad, mis käsitlevad tellija poolt lepingu pakkumuse vastuvõtmise otsusest ja põhjendustest pakkujate teavitamist sellisel
                     viisil, mis võib tähendada seda, et ajal, kui pakkujaid täielikult teavitatakse nende pakkumuse tagasilükkamise põhjustest,
                     on lepingu sõlmimisele eelnev ooteaeg juba lõppenud, ning nii toimides on see liikmesriik rikkunud kohustusi, mis tulenevad
                     nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra
                     kohaldamisega seotud õigus- ja haldusnormide kooskõlastamise kohta (muudetud nõukogu 18. juuni 1992. aasta direktiiviga 92/50/EMÜ)
                     artikli 1 lõikest 1 ja artikli 2 lõikest 1 ning nõukogu 25. veebruari 1992. aasta direktiivi 92/13/EMÜ veevarustus-, energeetika-,
                     transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade kohaldamisega
                     seotud õigusnormide kooskõlastamise kohta artikli 1 lõikest 1 ja artikli 2 lõikest 1.
                  
               
            
         
                  2.
               
               
                  
               
               
                  	Mõista kohtukulud välja Iirimaalt.